फ्लाईओवर के साइड स्पैन 50 से 52 पर मंगलवार को बीम चढ़ाई जानी थी. सेतु निगम के अफसरों के पत्र पर ट्रैफिक पुलिस ने मंगलवार को सुबह 7 से 9 बजे तक और दोपहर में 2 से 5 बजे तक रूट डायवर्जन की घोषणा की थी. अब रोड ब्लॉक की वजह से पूरा दबाव सिगरा रूट पर आ गया. दोपहर दो बजे से लगा जाम शाम साढ़े छह बजे तक रहा. बीच में एक घंटे ऐसी स्थिति आ गई कि वाहन जहां के तहां अटके रहे. सीओ ट्रैफिक अर्जुन सिंह मलदहिया चौराहे पर मौजूद थे मगर आड़े-तिरछे घुसे वाहनों ने चौराहे का हाल बिगाड़ रखा था.